80 jaar tronk toe ná verkragting | Netwerk24
80 jaar tronk toe ná verkragting
'n Man van Wellington is Vrydag 14 Februarie in die Paarl-streekhof lewenslange tronkstraf opgelê vir die verkragting van sy biologiese dogter.
Die verkragter, wat ingevolge die wet nie geïdentifiseer kan word nie om die identiteit van die slagoffer te beskerm, het sy tienerdogter tussen 2015 en 2016 menige keer verkrag. Sy was 15 jaar oud toe hy dié gruweldade gepleeg het.
Die verkragtings het plaasgevind terwyl die dogter se ma by die werk was.
Die slagoffer het aan die hof gesê sy het wel vir haar ma vertel dat haar pa haar verkrag, maar haar ma wou haar nie glo nie en het eerder aangedring dat sy hom op heter daad moet betrap voordat sy haar dogter sal glo.
Die slagoffer het 'n onderwyser genader en dié het die saak hanteer om hulp vir die slagoffer te kry.
Die landdros, Norma Smile, het die veroordeelde op 26 Junie verlede jaar skuldig bevind op twee aanklagte van seksuele aanranding en drie van verkragting.